Norris ugyanis már korábban, 2017 februárjában aláírt a McLarenhez, a csapat tehetséggondozó programjának lett tagja. Júniusában az Algarve pályáján próbálhatott ki első alkalommal F1-es autót. A teszt előtt a csapat szimulátorában dolgozott, úgy döntöttek a brit istállónál, hogy megkapja azt a lehetőséget, hogy a 2011-es McLaren MP4-26-tal élesben is teszteljen. Augusztusban a Formula–1-es magyar nagydíjat követően megrendezésre kerülő teszt második napján körözhetett a Hungaroringen. 1:17,385-ös ideje a jobb volt mint, Fernando Alonso és Stoffel Vandoorne bármelyik mért köre a versenyhétvége folyamán. 91 kört tett meg és Sebastian Vettel mögött a második helyen végzett.